CELEX: 32015R1821
Language: bg
Date: 2015-10-09 00:00:00
Title: Регламент за изпълнение (ЕС) 2015/1821 на Комисията от 9 октомври 2015 година за изменение на Регламент за изпълнение (ЕС) № 1106/2013 на Съвета за налагане на окончателно антидъмпингово мито и за окончателно събиране на временното мито, наложено върху вноса на някои видове телове от неръждаеми стомани с произход от Индия и за изменение на Регламент за изпълнение (ЕС) № 861/2013 на Съвета за налагане на окончателно изравнително мито и за окончателно събиране на временното мито, наложено върху вноса на някои видове телове от неръждаеми стомани с произход от Индия

10.10.2015   
            
            
               BG
            
            
               Официален вестник на Европейския съюз
            
            
               L 265/4
            
         РЕГЛАМЕНТ ЗА ИЗПЪЛНЕНИЕ (ЕС) 2015/1821 НА КОМИСИЯТА
   от 9 октомври 2015 година
   за изменение на Регламент за изпълнение (ЕС) № 1106/2013 на Съвета за налагане на окончателно антидъмпингово мито и за окончателно събиране на временното мито, наложено върху вноса на някои видове телове от неръждаеми стомани с произход от Индия и за изменение на Регламент за изпълнение (ЕС) № 861/2013 на Съвета за налагане на окончателно изравнително мито и за окончателно събиране на временното мито, наложено върху вноса на някои видове телове от неръждаеми стомани с произход от Индия
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1225/2009 на Съвета от 30 ноември 2009 г. за защита срещу дъмпингов внос от страни, които не са членки на Европейската общност (1) („основния регламент“),
   като взе предвид Регламент за изпълнение (ЕС) № 1106/2013 на Съвета от 5 ноември 2013 г. за налагане на окончателно изравнително мито и за окончателно събиране на временното мито, наложено върху вноса на някои видове телове от неръждаеми стомани с произход от Индия (2), и по-специално член 2 от него,
   като има предвид, че:
   А.   ДЕЙСТВАЩИ МЕРКИ
   
   
               (1)
            
            
               С Регламент за изпълнение (ЕС) № 1106/2013 наложи окончателно антидъмпингово мито върху вноса в Съюза на телове от неръждаеми стомани, съдържащи тегловно:
               
                           —
                        
                        
                           2,5 % или повече никел, различни от телове, съдържащи тегловно 28 % или повече, но не повече от 31 % никел и 20 % или повече, но не повече от 22 % хром,
                        
                     
                           —
                        
                        
                           по-малко от 2,5 % никел, различни от телове, съдържащи тегловно 13 % или повече, но не повече от 25 % хром и 3,5 % или повече, но не повече от 6 % алуминий,
                        
                     класирани понастоящем в кодове по КН 7223 00 19 и 7223 00 99 и с произход от Индия („разглеждания продукт“).
            
         
               (2)
            
            
               При разследването, което доведе до налагането на окончателно антидъмпингово мито, голям брой производители износители от Индия оказаха съдействие. В резултат на това Европейската комисия („Комисията“) изготви извадка от индийски производители износители, които да бъдат разследвани.
            
         
               (3)
            
            
               Съветът наложи индивидуални митнически ставки върху вноса на разглеждания продукт в размер от 0 до 12,5 % за дружествата, включени в извадката, и среднопретеглено мито от 5 % за оказалите съдействие дружества, които не са включени в извадката. Приложението към Регламент за изпълнение (ЕС) № 1106/2013 съдържа списък на оказалите съдействие производители износители, които не са включени в извадката. Посоченото приложение бе изменено с Регламент за изпълнение (ЕС) 2015/1019 на Комисията (3).
            
         
               (4)
            
            
               Съветът също така наложи приложимо в национален мащаб мито в размер на 12,5 % за всички други дружества, които не са заявили интереса си или не са оказали съдействие при разследването.
            
         
               (5)
            
            
               В член 2 от Регламент за изпълнение (ЕС) № 1106/2013 се предвижда, че когато нов производител износител от Индия представи на Комисията достатъчно доказателства:
               
                           а)
                        
                        
                           че не е изнасял разглеждания продукт за Съюза през периода, на който се основават мерките, т.е. периода от 1 април 2011 г. до 31 март 2012 г. („първоначалния разследван период“);
                        
                     
                           б)
                        
                        
                           че не е свързан с износител или производител, който е обект на антидъмпинговите мерки, наложени с посочения регламент; и
                        
                     
                           в)
                        
                        
                           че или действително е изнасял разглеждания продукт за Съюза след първоначалния разследван период, или е поел неотменимо договорно задължение да изнесе значително количество от разглеждания продукт за Съюза след първоначалния разследван период,
                        
                     тогава член 1, параграф 2 от посочения регламент може да бъде изменен, като на новия производител износител се предостави митническата ставка, приложима за оказалите съдействие дружества, които не са включени в извадката, т.е. среднопретегленото мито от 5 %.
            
         Б.   ИСКАНЕ ОТ НОВИ ПРОИЗВОДИТЕЛИ ИЗНОСИТЕЛИ
   
   
               (6)
            
            
               Индийското дружество Amar Precision Wire Products Pvt., Ltd. („заявителят“ или „Amar“) поиска да му бъде предоставена митническата ставка, приложима за оказалите съдействие дружества, които не са включени в извадката („третиране като нов производител износител“ или „ТНПИ“).
            
         
               (7)
            
            
               Беше направено проучване, за да се определи дали заявителят отговаря на критериите за предоставяне на ТНПИ, изложени в член 2 от Регламент за изпълнение (ЕС) № 1106/2013.
            
         
               (8)
            
            
               На заявителя бе изпратен въпросник с искане дружеството да представи доказателства, че отговаря на всички критерии, изложени в член 2 от Регламент за изпълнение (ЕС) № 1106/2013.
            
         
               (9)
            
            
               Комисията издири и провери цялата информация, която счете за необходима, с цел да определи дали заявителят отговаря на трите критерия за предоставяне на ТНПИ. Беше направена проверка на място в помещението на:
               
                           —
                        
                        
                           Amar Precision Wire Products Pvt., Ltd. в Satara.
                        
                     
         
               (10)
            
            
               Заявителят представи достатъчно доказателства, че отговаря на трите критерия, посочени в член 2 от Регламент за изпълнение (ЕС) № 1106/2013. Заявителят в действителност успя да докаже:
               
                           i)
                        
                        
                           че не е изнасял разглеждания продукт за Съюза по време на първоначалния разследван период, с изключение на една сделка с мостра, описана подробно в съображение 11;
                        
                     
                           ii)
                        
                        
                           че не е свързан с нито един износител или производител в Индия, обект на антидъмпинговите мерки, наложени с Регламент за изпълнение (ЕС) № 1106/2013; и
                        
                     
                           iii)
                        
                        
                           че действително е започнал да осъществява износ на разглеждания продукт за Съюза през юни 2014 г. и е поел договорно задължение да продължи да осъществява този внос.
                        
                     Поради това може да му бъде предоставена митническата ставка, приложима за оказалите съдействие дружества, които не са включени в извадката, т.е. 5 %, в съответствие с член 2 от Регламент за изпълнение (ЕС) № 1106/2013, и заявителят следва да се добави към списъка на индийските производители износители, които не са включени в извадката.
            
         
               (11)
            
            
               В отговора на въпросника за предоставяне на ТНПИ заявителят е признал, че действително е изнасял за Съюза по време на първоначалния разследван период, но е ставало въпрос за една единствена сделка с мостра в незначително количество и на стойност под 500 EUR, осъществена по въздушен превоз. Документите, проверени на място (включително кореспонденцията, довела до тази пратка, както и последващата кореспонденция), са потвърдили, че става въпрос за сделка с мостра. Поради това се стига до заключението, че тази сделка не е основание да се отхвърли искането на заявителя за предоставяне на ТНПИ.
            
         
               (12)
            
            
               Комисията информира заявителя и промишлеността на Съюза за горепосочените констатации и им даде възможност да представят своите коментари. Такива коментари не бяха получени.
            
         
               (13)
            
            
               На заявителя трябва да се зададе нов допълнителен код по ТАРИК (интегрираната тарифа на Европейския съюз) (B121). Единствено по технически причини, свързани с ТАРИК, с настоящия регламент следва да се измени Регламент за изпълнение (ЕС) № 861/2013 на Съвета (4), като на заявителя се зададе същият допълнителен код по ТАРИК (B121).
            
         
               (14)
            
            
               Настоящият регламент е в съответствие със становището на комитета, учреден съгласно член 15, параграф 1 от Регламент (ЕО) № 1225/2009,
            
         ПРИЕ НАСТОЯЩИЯ РЕГЛАМЕНТ:
   Член 1
   Следното дружество се добавя към списъка на индийските производители износители в приложението към Регламент за изпълнение (ЕС) № 1106/2013:
   
      
                  Наименование на дружеството
               
               
                  Град
               
               
                  Допълнителен код по ТАРИК
               
            
                  „Amar Precision Wire Products Pvt., Ltd.
               
               
                  Satara, Maharashtra
               
               
                  B121“
               
            
   Член 2
   Таблицата в член 1, параграф 2 от Регламент за изпълнение (ЕС) № 861/2013 се заменя със следното:
   
      
                  „Дружество
               
               
                  Мито (%)
               
               
                  Допълнителен код по ТАРИК
               
            
                  Raajratna Metal Industries, Ahmedabad, Gujarat
               
               
                  3,7
               
               
                  B775
               
            
                  Venus Wire Industries Pvt. Ltd, Mumbai, Maharashtra
               
               
                  3,0
               
               
                  B776
               
            
                  Precision Metals, Mumbai, Maharashtra
               
               
                  3,0
               
               
                  B777
               
            
                  Hindustan Inox Ltd., Mumbai, Maharashtra
               
               
                  3,0
               
               
                  B778
               
            
                  Sieves Manufacturer India Pvt. Ltd., Mumbai, Maharashtra
               
               
                  3,0
               
               
                  B779
               
            
                  Viraj Profiles Vpl. Ltd., Thane, Maharashtra
               
               
                  0,0
               
               
                  B780
               
            
                  KEI Industries Limited, New Delhi
               
               
                  0,0
               
               
                  B925
               
            
                  Superon Schweisstechnik India Ltd, Gurgaon, Haryana
               
               
                  3,7
               
               
                  B997
               
            
                  Amar Precision Wire Products Pvt., Ltd, Satara, Maharashtra
               
               
                  3,7
               
               
                  B121
               
            
                  Дружества, изброени в приложението
               
               
                  3,4
               
               
                  вж. приложението
               
            
                  Всички останали дружества
               
               
                  3,7
               
               
                  B999“
               
            
   Член 3
   Настоящият регламент влиза в сила в деня след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 9 октомври 2015 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 343, 22.12.2009 г., стр. 51.
   
      (2)  ОВ L 298, 8.11.2013 г., стр. 1.
   
      (3)  Регламент за изпълнение (ЕС) 2015/1019 на Комисията от 29 юни 2015 г. за изменение на Регламент за изпълнение (ЕС) № 1106/2013 на Съвета за налагане на окончателно антидъмпингово мито и за окончателно събиране на временното мито, наложено върху вноса на някои видове телове от неръждаеми стомани с произход от Индия и за изменение на Регламент за изпълнение (ЕС) № 861/2013 на Съвета за налагане на окончателно изравнително мито и за окончателно събиране на временното мито, наложено върху вноса на някои видове телове от неръждаеми стомани с произход от Индия, и за отмяна на Регламент за изпълнение (ЕС) 2015/49 на Комисията (ОВ L 163, 30.6.2015 г., стр. 18).
   
      (4)  Регламент за изпълнение (ЕС) № 861/2013 на Съвета от 2 септември 2013 г. за налагане на окончателно изравнително мито и за окончателно събиране на временното мито, наложено върху вноса на някои видове телове от неръждаеми стомани с произход от Индия (ОВ L 240, 7.9.2013 г., стр. 1).